text: [{"text_idx": "#000001", "text": "Heysthugni: Graskarpynt u\u0301r to\u0301gvi og kanel"}, {"text_idx": "#000002", "text": "Eg elski at pynta til allar a\u0301rsti\u0301\u00f0ir, men heysti\u00f0 er ivaleyst tann a\u0301rsti\u0301\u00f0in m\u00e6r da\u0301mar best og ti\u0301 eri eg so sma\u0301tt byrja\u00f0 at gera meira og meira burtur u\u0301r hesi a\u0301rsti\u0301\u00f0. I\u0301 Danmark og a\u00f0rasta\u00f0ni er graslendi um at bresta av flottum og fagurlittum graskarum og eg haldi tey eru so flott. Eg havi longu fylt trappuna vid alskins sl\u00f8gum og lita\u00f0um graskarum, men eg ynskti eisini at gera okkurt anna\u00f0. Av ti\u0301 eg a\u0301tti so no\u0301gvar to\u0301gvrestur sum eg ynskti at fa\u0301a ny\u0301ttar, fann eg m\u00e6r eina heklina\u0301l og vita\u00f0i um ikki eg kundi skapa\u00f0 naka\u00f0, sum ikki var ov umfatandi og sum eg skjo\u0301tt kundi leggja fra\u0301 m\u00e6r, um onkur av b\u00f8rnunum t\u00f8rva\u00f0i meg."}, {"text_idx": "#000003", "text": "Eg haldi eisini at ta\u00f0 a\u0301virkar mi\u0301na sa\u0301larheilsu jaliga, vi\u00f0 at vera kreativ i\u0301 hesi a\u0301rsti\u0301\u00f0, har tad ver\u00f0ur skjo\u0301tari myrkt og ta\u00f0 er t\u00e6ttari i\u0301millum teir va\u0301tu og ruskuttu dagarnir."}, {"text_idx": "#000004", "text": "Uppskriftin er einkul og l\u00f8tt. Alt to\u0301gv kann ny\u0301tast og allar st\u00f8ddir a\u0301 heklina\u0301lum."}, {"text_idx": "#000005", "text": "Ju\u0301 st\u00f8rri na\u0301l og tjykkri to\u0301gv tu\u0301 hevur, ju\u0301 skjo\u0301tari gongur. So um tu\u0301 ert sum eg, so leggur tu\u0301 u\u0301t vi\u00f0 eini na\u0301l sum er millum nr. 6 og 8, men sja\u0301lvandi eisini alt eftir hvat to\u0301gv, tu\u0301 hevur funni\u00f0 t\u00e6r. Eg havi bru\u0301kt ymiskt, men tad mesta er Navia duo, lagt dupult og so eina mohair rest saman vid, fyri at geva graskarinum eina ra\u0301\u00f0a u\u0301tsjo\u0301nd."}, {"text_idx": "#000006", "text": "Ta\u00f0 sum er deiligt vi\u00f0 hesari uppskriftini er, at ta\u00f0 onki ger, um tu\u0301 missur tali\u00f0, ella ger eitt mistak. Ta\u00f0 ver\u00f0ur ikki lagt merki\u00f0 til og ger teg bara lidna."}, {"text_idx": "#000007", "text": "Byrja vi\u00f0 at gera ein ring (si\u0301 mynd nr. 1)Ger si\u0301\u00f0ani 7 fastmaskur i\u0301 ringin (si\u0301 mynd nr. 2)Stramma saman (si\u0301 mynd nr. 3)Hekla si\u0301\u00f0ani 2 fastmaskur i\u0301 hv\u00f8rja masku i\u0301 n\u00e6sta umfari, so tu\u0301 til endan hevur 14 maskurHekla si\u0301\u00f0ani aftur 2 maskur i\u0301 hv\u00f8rja masku so tu\u0301 til endan hevur 28 maskirEftirfylgjandi heklar tu\u0301 2 fastmaskur i\u0301 hv\u00f8rja tri\u00f0ju masku og ta\u00f0 forsetir tu\u0301 vi\u00f0 inntil tu\u0301 sja\u0301lv heldur at graskari\u00f0 er blivi\u00f0 no\u0301g vi\u0301tt. Eg plagi at gera 4 umf\u00f8r (si\u0301 mynd nr. 4).Fyri at fa\u0301a ein penan form heklar tu\u0301 fastmaskur i\u0301 4 umf\u00f8r, ella alt eftir hvussu h\u00f8gt tu\u0301 ynskir graskari skal ver\u00f0a.Aftana\u0301 ta\u00f0 byrjar tu\u0301 at taka av tri\u00f0ju hv\u00f8rjari masku og hetta heldur a\u0301fram inntil tu\u0301 hevur eitt li\u0301ti\u00f0 hol eftir.So fyllir tu\u0301 skapi\u00f0 vi\u00f0 fyllu. Ta\u00f0 kann t.d. vera fra\u0301 einari gamlari bamsu, pu\u0301tu ella keypta fyllu.Fyri at geva graskarinum tann pena formin skalt tu\u0301 petta fylluna sundur og try\u0301sta hana i\u0301. Um tu\u0301 bara tekur ein klump og try\u0301stur hann i\u0301 kann tad vera torf\u00f8rt at fa\u0301a eitt pent og einsta\u0301tta u\u0301rslit. Ikki proppfylla figurin ti\u0301 so hv\u00f8rva tey natu\u0301rligu fallini, sum si\u0301ggjast a\u0301 myndunum.Ta\u0301 tu\u0301 hevur koyrt fylluna i\u0301, heldur tu\u0301 a\u0301fram, til holi\u00f0 er burtur.Fest tra\u0301\u00f0in og klipp av."}, {"text_idx": "#000008", "text": "Sum tad si\u0301\u00f0sta skalt tu\u0301 festa eina li\u0301tla kanel stong vid li\u0301mi ni\u00f0ur i\u0301 mi\u00f0juna.Eg bru\u0301ki li\u0301mpisto\u0301l, men anna\u00f0 li\u0301m riggar eisini ivaleyst."}, {"text_idx": "#000009", "text": "Nu\u0301 ert tu\u0301 li\u00f0ug og hevur eitt heim i\u0301 angar av kanel \ud83d\ude09"}]